29. dodjela Oscara

**29. dodjela Oscara** je održana 27. marta 1957. istovremeno u dvorani RKO Pantages Theatre u Los Angelesu i dvorani NBC Century Theatre u New Yorku. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1956. godine. Vodili su je je Jerry Lewis i Celeste Holm.

Na ovoj dodjeli je Oscar za najbolji film na stranom jeziku prvi put uveden kao redovna natjecateljska, a ne počasna nagrada. Njen prvi dobitnik je bio *[[La strada]]*, ostvarenje italijanskog režisera Federica Fellinija koji će na sljedećoj dobiti tu istu nagradu sa filmom *[[Kabirijine noći]]*. Na ovoj dodjeli se također prvi put dogodilo da svih pet nominacija za najbolji film pripadnu filmovima u boji. Na ovoj dodjeli se dogodilo da šest najprestižnijih nagrada - za najbolji film, režiju i glumu - uzmu šest različitih filmova, a što se neće ponoviti sve do 78. dodjele Oscara.

Posebnu zanimljivost su, pak, činile scenarističke nagrade. Oscar za najbolju priču je osvojio "Robert Rich" za film *[[The Brave One (1956 film)|The Brave One]]*, da bi se tek godinama kasnije otkrilo da je to, zapravo, pseudonim Daltona Trumba, scenarista koji je zbog svojih komunističkih uvjerenja tada bio na Hollywoodskoj crnoj listi. AMPAS je, pak, napravio jedan od najpoznatijih gafova u historiji Oscara kada je greškom nominaciju za istu nagradu dodijelio autorima niskobudžetne komedije *[[High Society (1955 film)|High Society]]* iz 1955. godine umjesto mnogo poznatijeg istoimenog mjuzikla; nominirani scenaristi Edward Bernds i Elwood Ullman su, pak, tražili da se izbrišu iz konkurencije.

Danas je, međutim, ova dodjela poznata po svom pobjedniku - raskošnom spektaklu *[[Around the World in Eighty Days (film, 1956)|Around the World in Eighty Days]]* - a koji se smatra jednim od najlošijih u historiji Oscara. Pobjeda tog filma, koja se dogodila usprkos spektakularne i prestižne konkurencije, se često tumači nastojanjem Hollywooda za što većim otklonom od filmova koji su pobjedivali u prethodnih nekoliko godina, a koji su se kao crno-bijele niskobudžetne drame sve manje razlikovali od sadržaja na Hollywoodu konkurentskoj televiziji. Upravo će na 29. dodjeli otpočeti trend davanja Oscara sve skupljim i sve raskošnijim filmovima koji će potrajati sljedećih nekoliko decenija.

## Nagrade

Pobjednici su navedeni prvi i označeni **podebljanim slovima**.

### Počasni Oscar
* Eddie Cantor

### Memorijalna nagrada Irving G. Thalberg
* Buddy Adler

### Humanitarna nagrada Jean Hersholt
* Y. Frank Freeman

## Najavljivači nagrada
* Carroll Baker (najbolja originalna pjesma)
* Ingrid Bergman (najbolji režiser)
* Ernest Borgnine (najbolja glumica)
* Gower Champion i Marge Champion (scenografske nagrade)
* Dorothy Dandridge (vizualni efekti)
* Kirk Douglas (najbolja montaža)
* Janet Gaynor (najbolji film)
* Rock Hudson io Eva Marie Saint (najbolja muzika i dramska/komična partitura)
* Nancy Kelly (najbolji sporedni glumac)
* Deborah Kerr (scenarističke nagrade)
* Jack Lemmon (najbolja sporedna glumica)
* Anna Magnani (najbolji glumac)
* Dorothy Malone (najbolje snimanje zvuka)
* Mercedes McCambridge i Robert Stack (dokumentarističke nagrade)
* Patty McCormack i Mickey Rooney (nagrade za kratke filmove)
* George Seaton (najbolji strani film, počasni Oscar, nagrada Irving G. Thalberg i nagrada Jean Hersholt)
* Elizabeth Taylor (najbolja kostimografija)
* Claire Trevor (najbolja fotografija)

## Izvođači
* Bing Crosby ("True Love" iz *[[High Society (1956 film)|High Society]]*)
* Dorothy Dandridge ("Julie" iz *[[Julie (1956 film)|Julie]]*)
* The Four Aces ("Written on the Wind" iz *[[Written on the Wind]]*)
* Gogi Grant ("Que Sera, Sera (Whatever Will Be, Will Be)" iz *[[The Man Who Knew Too Much (1956 film)|The Man Who Knew Too Much]]*)
* Tommy Sands ("Friendly Persuasion (Thee I Love)" iz *[[Friendly Persuasion (film)|Friendly Persuasion]]*)

## Višestruke nominacije i nagrade

Ovi filmovi su imali višestruke nominacije:

* *10 nominacija:* *Giant*
* *9 nominacija:* *The King and I*
* *8 nominacija:* *Around the World in 80 Days*
* *7 nominations:* *The Ten Commandments*
* *6 nominacija:* *Friendly Persuasion*
* *4 nominacije:* *Baby Doll*, *The Bad Seed*, *The Eddy Duchin Story*, *Lust for Life*
* *3 nominacije:* *The Brave One*, *High Society*, *Somebody Up There Likes Me*, *War and Peace*, *Written on the Wind*
* *2 nominacije:* *Anastasia*, *The Bold and the Brave*, *The Dark Wave*, *Julie*, *La Strada*, *The Proud and Profane*, *The Rainmaker*, *The Seven Samurai*, *The Solid Gold Cadillac*, *Teenage Rebel*

Ovi filmovi su osvojili višetruke nagrade.

* *5 pobjeda* *Around the World in 80 Days*, *The King and I*
* *2 pobjede:* *Somebody Up There Likes Me*

## Reference